**Beszámoló**

***Művelődésszervező***

2022. évi

Tisztelt Képviselő-testület!

2021. január 1-je óta veszek részt Köveskál község kulturális életének szervezésében, mint művelődésszervező, napi 4 órában. Feladataim közé tartozik a rendezvények szervezése, előkészítése, lebonyolítása és utómunkálatai, továbbá a közművelődési statisztika kitöltése valamint a szolgáltatás terv megírása, a közösségépítés, a művelődő közösségek létrejöttének támogatása, a település vezetésével való együttműködés és a közösségi színtér alapszolgáltatásainak biztosításában való hatékony részvétel. Emellett besegítek a könyvtár és a Helytörténeti Kiállítás nyitva tartásánál, a szálláshelyek takarításánál, ha szükség van rá, kísérek beteget. Ezek tekintetében folyamatosan együttműködöm Csonka Alexandra Alpolgármester Asszonnyal és Szép Andrea balatonhenyei művelődésszervezővel. Úgy gondolom, egy közösség kultúra iránti érdeklődésének fenntartása nem egy emberes feladat, hiszen közös erővel, összefogással, sok jó ötlettel, hatékonyabbak tudunk lenni. Próbáljuk összetartani az embereket, bár ebben a pandémia igen nagy hátralépést okozott. De igyekszünk leküzdeni a nehézségeket, ehhez kiváló lehetőséget nyújt a Nemzeti Művelődési Intézettel történő folyamatos kapcsolattartás, részemről. Az ottani kollégák bármilyen szakmai kérdésben segédkezet tudnak nyújtani és időről-időre biztosítják a személyes találkozók és tapasztalatcserék lehetőségét, az általuk szervezett műhelymunkákon, ahol a környékbeli művelődésszervezők is beszámolót tartanak a művelődési házak működéséről, a programokról, amelyeknek helyszínt biztosítanak. A tavalyi évben az alábbi rendezvények kerültek megrendezésre:

* január *Disznóvágás*
* február *Kocsonyaparti*
* március *Nőnap-virágosztás, Ünnepi megemlékezés*
* április *Májusfa állítása*
* május *Gyermeknap*
* június *Péter-Pál napi falunap*
* augusztus *Ünnepi megemlékezés (az egyházak közreműködésével)*
* szeptember *Szüreti felvonulás*
* október *Ünnepi megemlékezés*
* december *Adventi rendezvények, Mikulás, Falukarácsony, Szilveszter*
* A fűtésszezon beindulását követően, a Helytörténeti Kiállítás havonta tartandó előadásai is átkerültek a közösségi színtérbe, átmenetileg.

Az intézmény nyitvatartási idejét tekintve, alkalmazkodunk a programokhoz és a helyi igényekhez egyaránt.

Kérem, a tisztelt Képviselő Testületet, szíveskedjék elfogadni a beszámolómat.

Köveskál, 2023. április 14. Szász Virág

művelődésszervező